* સમગ્ર ગુજરાતમાં પોલીસ ખાતામાં નવો પ્રાણ પુરવા માટે અને સ્ટાફની ઘટ નિવારવા માટે સરકાર દ્વારા નજીકના ભવિષ્યમાં પોલીસની વિવિધ કેડરમાં ૧૭ હજાર ઉપરની નવી ભરતીઓ કરવામાં આવનાર હોવાનું જાણવા મળે છે. માત્ર રાજકોટમાં પોલીસ ખાતાના મહેકમ પ્રમાણે શહેરમાં પોલીસની ૬૧૬ જગ્યાઓ ખાલી છે. ઉપરાંત મોરબીમાં પોલીસની ર૩૬ જેટલી જગ્યાઓ ખાલી હોવાનું જાણવા મળે છે. આવી જ રીતે ગુજરાતના વિવિધ જિલ્લા તથા તાલુકામાં પોલીસની જગ્યાઓ ખાલી હોવાનું જાણવા મળે છે. જે ભરાવાની કાગડોળે રાહ જોવાઇ રહી છે.